钦定古今图书集成/明伦汇编/闺媛典/第164卷 > 朱复性妻杨氏
## 钦定古今图书集成/明伦汇编/闺媛典/第164卷 > 朱复性妻杨氏

按《武进县志》：杨氏，翰林孔目瑞女。六岁，受朱复性聘。
十七，母疾革，而复性议赘，泣曰：“焉有当亲疾而婚燕
哉？母死，终三年丧，然后从前议成礼。”年二十，夫患疾，
二年死，氏哀毁不欲生，因无出。其翁姑又贫，父讽改
适，不从，屡自觅死。家人救甦，翁姑送归，氏尽出奁资，
令夫兄弟贾田以助养翁姑。姑死克葬，年逾六十。嘉
靖间诏“旌表。”